লিনাক্স এ সত্যিকারের দক্ষতা আনতে হলে আপনাকে অবশ্যই জানতে হবে শেল প্রম্পটে কিভাবে কমান্ডের সাহায্যে কাজ করতে হয় এবং টেক্সট নির্ভর কনফিগারেশন ফাইলসমূহ কিভাবে কাজে লাগাতে হয়। গ্রাফিক্যাল মোডে অনেক কিছুই করা সম্ভব নয় এবং শেল স্ক্রিপ্টের মাধ্যমে লিনাক্স এ বিভিন্ন কাজ অটোমেটেড করা যায় যেটি মূলত একটি টেক্সট ফাইল যেটি মূলত কিছু ধারাবাহিক কমান্ড এর সমষ্টিমাত্র। গ্রাফিক্যাল ইন্টারফেস মোড অবশ্যই ব্রাউজিং এর মত কাজের জন্য আদর্শ কিন্তু আপনি গ্রাফিক্যাল মোডে থাকলেও টার্মিনাল উইন্ডো ওপেন করার মাধ্যমে শেল কমান্ড দিতে পারেন।